Azərbaycanın qədim hamamlarının dəbdəbəsi - AZƏRTAC – Azərbaycan Dövlət İnformasiya Agentliyi
12.02.2018 [20:59]
İçərişəhərdə yerləşən bu hamamın özəlliyi onun indiyədək fəaliyyət göstərməsindədir. Hamam XVII əsrdə qalanın cənub-qərbində - Kiçik qalanın əsas küçələrindən birində Şamaxı sakini Hacı Ağa Mikayıl tərəfindən tikilib. Hamamın yerləşdiyi ərazi el arasında hamamçılar məhəlləsi adlanırdı.
Ağa Mikayıl hamamında Azərbaycan kinematoqrafının incisi - Üzeyir Hacıbəylinin eyniadlı operettasının motivləri əsasında ekranlaşdırılmış “O olmasın, bu olsun” filminin bir neçə səhnəsi çəkilib. Bunun sayəsində xalq arasında hamamı daha çox komediyanın baş qəhrəmanının adı ilə - “Məşədi İbad hamamı” adlandırırlar.
Azərbaycanın cənubundakı Masallı rayonunda əsasən XIX əsrdə inşa edilmiş bir neçə qədim hamam var. Təəssüf ki, onların bir çoxu ötən əsrin 90-cı illərində öz fəaliyyətini dayandırıb. Onlardan biri Masallı şəhərinin mərkəzində yerləşir, digəri - Böyük hamam isə Qızılağac kəndindədir.
AZERTAG.AZ :Azərbaycanın qədim hamamlarının dəbdəbəsi